Case ID: 1121472
Sentence 34: Apellyasiya instansiyası məhkəməsi hesab etmişdir ki, cavabdehin cinayət işi üzrə verdiyi ərizəsinə əsasən məhkumun qohumları tərəfindən ona vurulmuş ziyanın ödənilməsi ilə əlaqədar sonuncuya qarşı şikayətindən imtina etdiyi halda, hazırki iddianın təmin edilməsi ilə cavabdeh əsassız və qanunsuz olaraq əlverişsiz vəziyyətə düşəcəkdir ki, bu vicdanlılıq prinsipinə ziddir.Belə ki, Azərbaycan Respublikası MM-in 5.3-cü maddəsinə əsasən mülki hüquq münasibətlərinin subyektləri öz hüquq və vəzifələrini vicdanla həyata keçirməyə borcludurlar Həmin Məcəllənin 425.1-ci maddəsinə əsasən öz hüquqlarını həyata keçirərkən və vəzifələrini icra edərkən tərəflərdən hər biri vicdanlılığın tələb etdiyi tərzdə, yəni şərtləşdirilmiş vaxtda və yerdə lazımi şəkildə, öhdəliyin şərtlərinə və bu Məcəllənin tələblərinə müvafiq surətdə, belə şərtlər və tələblər olmadıqda isə işgüzar adətlərə və ya adətən irəli sürülən digər tələblərə müvafiq surətdə hərəkət etməlidir.